Hondsdolheid eis nóg 'n slagoffer | Nuus24
Vrou sterf vermoedelik aan hondsdolheid
Durban – Dit blyk dat 'n vierde mens aan hondsdolheid in KwaZulu-Natal gesterf het, het die provinsiale departement van omgewingsake gesê. Jeffrey Zikhali, 'n woordvoerder, sê 'n man van Mariannhill, Durban, het Saterdag gesterf. Hy is as SK Majola (21) geïdentifiseer. Zikhali sê 'n hond het die jong man in Junie gebyt, maar hy het eers twee dae ná die voorval behandeling by 'n hospitaal gaan kry. "Die tetanus-entstof en immunoglobulien en die eerste dosis van hondsdolheid-entstof is vir hom gegee. 'n Afspraak om die Tshelenyama-kliniek te besoek, is toe georganiseer vir die res van sy hondsdolheid-dosisse."Zikhali sê dit blyk dat Majola nie sy opvolg-afspraak bygewoon het nie. Majola is 'n week gelede by die RK Khan-hospitaal opgeneem en het Saterdagoggend gesterf.Volg Nuus24 op Twitter - SAPA